L-Erbgħa 2 ta' Mejju 2018: Il-Gvern reġjonali tal-Bavarja, fil-Ġermanja, ordna li jitpoġġew slaleb fid-daħla ta' kull bini amministrattiv pubbliku. Is-sit newsbook.com.mt irrapporta li l-amministrazzjoni konservattiva tal-pajjiż qalet li s-slaleb għandhom jirriflettu l-identità kulturali u l-influwenza Kristjana tar-reġjun. Id-deċiżjoni ttieħdet nhar it-Tlieta li għadda. F'dan l-istat predominantement Kattoliku, diġà hu obbligu li l-iskejjel pubbliċi u l-awli tal-qorti jkun fihom salib fil-bibien tagħhom. Ir-reġjun hu mmexxi mis-CSU, li hu s-sieħeb tad-Demoratiċi Kristjani ta' Angela Merkel, il-Kanċillier Ġermaniż. Din id-deċiżjoni ttieħedet wara l-elezzjoni federali ta' Settembru li għadda li fiha l-partit populista Alternativ fur Detuchland, li hu kontra l-immigrazzjonim ra titjib fl-appoġġ mill-poplu. Horst Seehofer, l-eks-Prim Ministru tal-Bavarja li llum hu l-Ministru tal-Intern tal-Ġermanja, qed jinsisti mal-Gvern ta' Merkel għal kontrolli aktar stretti fuq l-immigrazzjoni. Wara l-elezzjoni ta' Viktor Orban fl-Ungerija aktar kmieni dan ix-xahar, il-Ministru tal-Intern Ġermaniż wissa li l-Unjoni Ewropea wriet arroganza u paternaliżmu ma' stati bħall-Ungerija. Il-President attwali tal-Bavarja, Markus Soder, qed isostni l-linja konservattiva u ddikjara li "ħaġa waħda hi ċara għas-CSU: post il-kurċifiss hu fil-klassi, l-uċuħ mgħottija le". Rapport tal-Kamra tal-Aħbarijiet ta' Radju Marija
Fil-Bavarja jitpoġġew slaleb fid-daħla ta' kull bini amministrattiv pubbliku.